KURZUS: Ellátási lánc menedzsment

MODUL: Karbantartási logisztika

6. lecke: Karbantartási rendszerek csoportosítása

|  | Tanulási útmutató
| Tevékenységek
| fogalmazza meg egy-egy mondatban az egyes karbantartási rendszerek lényegét; jegyezze meg az egyes karbantartási rendszerek előnyeit és hátrányait; külön figyeljen oda az időszakos (ciklusos) rendszer kétféle (időfüggő, teljesítményfüggő) típusára;
| Követelmények
| Ön akkor sajátította el megfelelően a tananyagot, ha
| párosítani tudja egymáshoz az egyes karbantartási rendszerek megnevezését és azok jellemzőit.
| Tananyag
| 1. Szabványos karbantartási rendszer
Fogalmazza meg egy-egy mondatban az egyes karbantartási rendszerek lényegét! | A szabványos karbantartási rendszer esetén a gép, berendezés egyes alkatrészeinek élettartamára normatívák készülnek, pl. az üzemeltetési óra függvényében. Az előírt időpontban az alkatrészt, részegységet az elhasználódás mértékétől függetlenül ki kell cserélni.
1. ábra
| Forrás: http://cache2.asset-cache.net/xc/57434567.jpg
| Elsősorban olyan gépekhez alkalmazzák, amelyek meghibásodása nagymértékű anyagi kárral, esetleg életveszéllyel jár, pl.: közlekedési járműveknél, egészségügyben.
| Előnye: az abszolút üzembiztonságot jól megközelíti.
Jegyezze meg az egyes karbantartási rendszerek előnyeit és hátrányait! | Hátránya: igen költséges, nagyon gondos tervezőmunkát igényel.
| 2. Egyszerű karbantartási rendszer (hibajavítás)
| Az egyszerű karbantartási rendszer (hibajavítás) esetén a szükségszerinti javítást a meghibásodás bekövetkezése után végzik el. A hibás fődarabok alkatrészeit kicserélik vagy megjavítják.
| Hátrányai:
| a javítás előre nem tervezhető, a váratlan hiba megszakítja a termelést; a javítások átfutási ideje esetleg túlságosan hosszú a javítás műszaki előkészítésének hiánya és az esetleg raktáron nem levő alkatrészek beszerzése miatt; ha időben nem ismerik fel a váratlanul bekövetkező meghibásodást, további károsodásokat is okozhat; a hiba gyors kijavításához nagy javítókapacitás és tartalék alkatrészkészlet kell (ezáltal a fenntartási költségek nagymértékben növekedhetnek);
| Előnye: a gépek, berendezések alkatrészei, fődarabjai, részegységei az elhasználódás határáig kihasználhatók.
2. ábra
| Forrás: http://www.pszilosz.hu/pictures/uzem/hagyomonyos_eszterga3.jpg
| Olyan gépekhez alkalmazható rendszer, amelyek átmeneti üzemképtelensége vagy hiánya nem okoz zavart a termelésben.
| 3. Időszakos (ciklusos) karbantartási rendszer,
Külön figyeljen oda az időszakos (ciklusos) rendszer kétféle (időfüggő, teljesítményfüggő) típusára! | A gépeket, berendezéseket meghatározott időközönként, tervszerűen vizsgálják és javítják. Az időközök nagyságát a meghibásodási gyakoriság statisztikai kiértékelése alapján határozzák meg.
3. ábra
| Forrás: http://www.vigster.com/news/wp-content/uploads/2009/05/calendar.jpg
| A felülvizsgálatokat és javításokat kidolgozott ciklusrend szerint végzik. A ciklusrend magába foglalja az elvégzendő munka módját, mértékét, sorrendjét. Az előre meghatározott időpontban elvégzett vizsgálatok és javítások alkalmával megjavítják vagy kicserélik az alkatrészeket, részegységeket, függetlenül attól, hogy milyen mértékben hibásodtak meg. Ezáltal csökken annak a valószínűsége, hogy a gépek a javítás előtt működésképtelenné válnak. A rendszer célja a szükséges biztonság mértékéig, a gazdaságosság határain belül az üzembiztonság állandó fenntartása.
| A ciklusrendet hibaelemzéssel egyes meghatározott alkatrészek élettartama szerint alakítják ki. Az ilyen jellegű, tervszerű megelőző karbantartás (TMK) rendszerben a gépek fenntartása karbantartást és javítást jelent, amire előre mereven meghatározott időpontokban kerül sor.
| A fenntartási rend két típusú lehet:
| Időtől függő Teljesítménytől függő
| 3.1. Időtől függő ciklusrend
| Az időtől függő ciklusrend előírásai naptári időtartamokra (hónap, év) vonatkoznak.
4. ábra
| Forrás: http://www.uis.edu/studentaffairs/students/images/desk_calendar_1.gif
| Előnye: egyszerű tervezhetőség.
| Hátránya: a gépek azonban nincsenek mindig egyformán kihasználva, emiatt egy meghatározott időtartam alatt eltérő mértékben károsodhatnak.
| Folyamatosan termelő üzemekben ún. "éves leállás" alkalmával végzik el a szükséges vizsgálatokat, beállításokat és a berendezések javítását. Ide sorolhatók az idényjelleg szerint, de azon belül folyamatosan vagy szakaszosan üzemeltetett gépek, berendezések, járművek is. Ezeknél a karbantartást, javítást a termelési szünet idejében végzik.
| 3.2. Teljesítményarányos ciklusrend
| A teljesítményarányos ciklusrend bevezetése az azonos műszaki állapot utáni javítást célozza. Ilyenkor a gép, ill. jármű üzemére leginkább jellemző és mérhető paramétert választanak a karbantartás alapjául. Ide sorolható például a gépjárművek olajcseréje adott km megtétele után.
| Előnye: Nincs idő előtti alkatrészcsere, jó kihasználtság.
| Hátránya: Nehezebb a karbantartás időpontját előre meghatározni, illetve a gép üzemét jellemző paramétert (üzemóra, km futás) figyelni kell, ez plusz ráfordítást igényel.
| 4. Állapottól függő karbantartási rendszer
| Az állapottól függő karbantartási rendszer esetén a gépen, berendezésen időszakosan vagy folyamatosan műszeres műszaki állapotvizsgálatot végeznek. Az így kapott információkat használják fel a javítási munkákhoz. A gép, berendezés műszaki állapotának rendszeres figyelése, dokumentálása, az elhasználódás törvényszerűségeinek feltárása alapján határozzák meg a javítás várható időpontját, várható mértékét.
| Előnye: Pontosabb információk állnak rendelkezésre a gépek, alkatrészek üzemképességét illetően, így nagyobb az üzembiztonság.
| Hátránya: Több ráfordítást és dokumentálást igényel.

|  | Önellenőrző kérdések
| 1. Jelölje meg, melyik karbantartási rendszerre jellemző az alábbi állítás! "A javítást az időszakosan, vagy folyamatosan végzett műszeres állapotvizsgálat információi alapján végzik."
| Szabványos.
| Egyszerű (hibajavítás).
| Időszakos (ciklusos), időtől függő.
| Időszakos (ciklusos), teljesítménytől függő.
| Állapottól függő.
| 2. Jelölje meg, melyik karbantartási rendszerre jellemző az alábbi állítás! "Az azonos műszaki állapot utáni javítást célozza."
| Szabványos.
| Egyszerű (hibajavítás).
| Időszakos (ciklusos), időtől függő.
| Időszakos (ciklusos), teljesítménytől függő.
| Állapottól függő.
| 3. Jelölje meg, melyik karbantartási rendszer hátránya az alábbi állítás! "A javítás előre nem tervezhető, a váratlan hiba megszakítja a termelést."
| Szabványos.
| Egyszerű (hibajavítás).
| Időszakos (ciklusos), időtől függő.
| Időszakos (ciklusos), teljesítménytől függő.
| Állapottól függő.
| 4. Jelölje meg, hogy az alábbiak közül a szabványos karbantartási rendszer jellemzőit!
| A részegységet az előírt időpontban (állapottól függetlenül) javítani vagy cserélni kell.
| Olyan gépekre jellemző, amelyek meghibásodása nagymértékű kárral jár.
| A hiba gyors kijavításához nagy javítókapacitás és tartalék alkatrészkészlet kell.
| A gépek, szerkezeti elemek az elhasználódás határáig kihasználhatók.
| Jól megközelíti az abszolút üzembiztonságot.
| Célja az azonos műszaki állapot utáni javítás.
| A javítás előre nem tervezhető, a váratlan hiba megszakítja a termelést.
| 5. Jelölje meg, hogy az alábbiak közül az egyszerű (hibajavítás) karbantartási rendszer jellemzőit!
| A részegységet az előírt időpontban (állapottól függetlenül) javítani vagy cserélni kell.
| Jól megközelíti az abszolút üzembiztonságot.
| Olyan gépekre jellemző, amelyek meghibásodása nagymértékű kárral jár.
| A hiba gyors kijavításához nagy javítókapacitás és tartalék alkatrészkészlet kell.
| A gépek, szerkezeti elemek az elhasználódás határáig kihasználhatók.
| Célja az azonos műszaki állapot utáni javítás.
| A javítás előre nem tervezhető, a váratlan hiba megszakítja a termelést.