KURZUS: Ellátási lánc menedzsment

MODUL: Banki logisztika

3. lecke: Üzleti követelmények, pénzszállítás

|  | Tanulási útmutató
| Tevékenység
| jegyezze meg, melyek a bank üzleti követelményei; jegyezze meg, milyen jellemzői vannak egy pénzszállító táskának; jegyezze meg a pénzszállító konténerekkel szemben a pénzszállítás helye, illetve a kezelők alapján támasztott követelményeket;
| Követelmények
| Ön akkor sajátította el megfelelően a tananyagot, ha
| felsorolásból ki tudja választani a bank üzleti követelményeit; a pénzszállító táskákra vonatkozó állításokról el tudja dönteni, hogy azok igazak vagy hamisak.
| Tananyag
| 1. Üzleti követelmények
| A vállalatokat, akár kereskedelmi, akár nem kereskedelmi vállalatok, valamilyen feladatra hozzák létre. Ez a feladat képezi a vállalat tevékenységének az alapját, célját, a vállalat létrehozásának értelmét.
| Az eredményesség alatt az erőforrások produktív és gazdaságos (profit orientált) felhasználását, hatékonyság alatt az üzleti folyamatok időben megfelelő, pontos, konzisztens és felhasználható megvalósítását értjük.
| A bank üzleti követelményeinek kell alárendelni a vállalaton belül végbemenő minden olyan tevékenységet, amik az üzleti cél elérése érdekében szükségesek.
| Az üzleti követelmények:
| Minőség
| magas színvonal (hibamentesség, vonzó kivitel) költség (gazdaságosság) szállítókészség (az elvárt és szerződött feladat megfelelő teljesítése)
| Megbízhatóság
| hatékonyság, eredményesség kiszámíthatóság (az elvárt feladat teljesítése) jogszabályi megfelelőség
| Biztonság
Jegyezze meg, melyek a bank üzleti követelményei! | bizalmasság (valamit csak korlátozott számú kevesek ismerhetnek) sértetlenség (valami az eredeti állapotának megfelel)
| Témánk szempontjából kiemelendő, hogy a biztonság üzleti követelmény, amiből az következik, hogy a biztonság nélkül az üzleti célok nem teljesíthetőek. Ennek belátása a vállalat irányítói részéről elemi követelmény.
| 2. Értékszállítás
| A pénzszállítás mindig is veszélyes foglalkozás volt. Ez ma sincs másképp. A megoldás egy megbízható pénzszállító eszköz, például egy pénzszállító táska (vagy más néven pénzszállító konténer).
1. ábra
| Forrás: http://www.all-lock.hu/images/imageubc.jpg
Jegyezze meg, milyen jellemzői vannak egy pénzszállító táskának! | Támadás, vagy rablási kísérlet esetén a modern pénzszállító táskákba épített gyújtó szerkezet berobbantja a füst-festékbombát, amely egyrészt kitörölhetetlenül megszínezi a táska tartalmát -a bankjegyeket-, másrészt az előtörő sűrű narancsszínű füst lehetetlenné teszi a táska elvitelét. Bizonyos típusú táskák szirénázó hangjelzést is adnak. A Magyar Nemzeti Bank az elszínezett bankjegyeket térítésmentesen becseréli a jogos tulajdonosnak.
2. ábra
| Forrás: http://www.milekft.hu/files/asali-penzszallito-taska.gif
| A biztonsági táskák nem a zsákmány megszerzését teszik nehézzé, hanem az elszínezett bankjegyek válnak értéktelenné az elkövető számára. Fémkeretes, nagyszilárdságú táskákba épített vagyonvédelmi készülékek a pénzállítást biztonságossá teszik úgy, hogy a szállítást végző személy is biztonságban van.
| 2.1. A pénzszállító konténerek a pénzszállítás helye szerinti követelményei
Jegyezze meg a pénzszállító konténerekkel szemben a pénzszállítás helye, illetve a kezelők alapján támasztott követelményeket! | A következő pontok az értékszállító konténerek tárolása, szállítása, programozása során fellépő kockázatok kiküszöbölésének lehetőségeit mutatják be a különböző helyszínek követelményei szerint.
| A telephely követelményei
| A telephelyeken a táskák nyugalmi állapotban, kikapcsolva kell hogy legyenek. Nem történik értékszállítási funkció, így nem szükséges, a védelmi berendezéseik üzembe helyezése.
| Értékszállító jármű követelményei
3. ábra
| Forrás: http://www.aeolus-online.com/catalog/pics/Armored_Ford_Transit_Cash_Carrying_Vehicle_5036.jpg
| A telephelyeken történt bekapcsolás után a táskákat üzemképes állapotban szállítják az értékszállító járműig. A járműben a táska szállítására kialakítanak egy tároló rekeszt, amely megakadályozza a táskák elmozdulását és azok biztonsági berendezéseinek aktiválódását. Az értékszállító jármű megakadályozza, hogy annak eltulajdonítását követően se lehessen a táskákat a biztonsági berendezések aktiválódása nélkül kinyitni illetve védelmet biztosít a saját biztonsági személyzettel szemben is.
| Szállítási pont követelményei
4. ábra
| Forrás: http://www.realselfreliance.com/wp-content/uploads/2009/02/money-case.jpg
| Szállítási pontok alatt az ügyfelek által megjelölt helyeket értjük, ahol az értékszállító konténerbe bankjegyeket helyeznek. A feltöltő illetve a szállítási helyeken az ügyfelek kezelik a pénzszállító konténereket és nem a szállító személyzet. A táskák biztonsági rendszerei általában egy olyan időkorláttal rendelkeznek, ami lehetőséget biztosít arra, hogy a bankjegyeket biztonságosan a táskába lehessen helyezni, anélkül hogy annak biztonsági rendszere működésbe lépne.
| Utca biztonsági követelménye
5. ábra
| Forrás: http://newsimg.bbc.co.uk/media/images/41953000/jpg/_41953088_ap_businessman_416.jpg
| A legveszélyesebb pont a szállítás során az a nyílt útszakasz ahol a táskát a biztonsági személyzet a gépjárműtől a szállítási pontig - vagy fordítva - eljuttatja. Általában meghatároznak egy általános időkorlátot, amíg a táskákat biztonságosan eljuttatják az egyik ponttól a másikig. Ezek az idők a felhasználási pontok szerint különbözőek lehetnek, ezek szerint különböztetnek meg:
| budapesti és vidéki felhasználást
| Amennyiben nem üzemszerű állapot lép fel:
| a táskát elragadják, vagy a szállító őr nem jut el időben a kijelölt helyre,
| a táska biztonsági berendezései működésbe lépnek.
| Minden egyéb, nem üzemszerű állapot esetén a táskák ellenállnak mechanikai és elektromos támadásoknak, amelyeknek a célja a bankjegyek eltulajdonítása.
| 2.2. A pénzszállító konténerek a kezelők szerinti követelményei
| A következő pontok az értékszállító konténereket a kezelők különböző szintű jogosultsága szerint mutatja be általánosan.
| Felügyelővel szemben támasztott követelmények
| Az értékszállító konténereket a műszak végén a telephelyekre szállítják, és kikapcsolt állapotban tárolják. Az ott dolgozó felügyelőknek nincs joga a táskák kezeléséhez.
| Szállító személyzettel szemben támasztott követelmények
| A táskák szoftverének készítésekor a jogosultságokat úgy osztják ki, hogy a biztonsági személyzet a táskát ne tudja kinyitni, csak szállítási funkciókat tölt be.
| Ügyféllel szembeni követelmények
| Az ügyfeleknek (banki alkalmazottak) lehetősége van a szállító táskát kinyitni, ez alapvető szempont.
| Programozóval szembeni követelmények
| A programozó a táskához csak üres állapotban, biztonságos körülmények között fér. Csak ezen állapotok betartásakor módosíthatja az igények szerint a táska szállítási beállításait.

|  | Önellenőrző kérdések
| 1. Jelölje meg az alábbiak közül a bank üzleti követelményeit!
| Minőség.
| Megbízhatóság.
| Udvariasság.
| Biztonság.
| Mennyiség.
| Pontosság.
| 2. Döntse el, hogy az alábbi állítás tagmondatai igazak vagy hamisak, illetve hogy van-e összefüggés a tagmondatok között!
A: Mindkét tagmondat önmagában igaz, továbbá ok és okozati összefüggés van köztük. B: Mindkét tagmondat igaz önmagában, de ok és okozati összefüggés nincs köztük. C: Az első tagmondat igaz, a második hamis. D: Az első tagmondat hamis, a második igaz. E: Mindkét tagmondat önmagában is hamis.
A pénzszállító táskák támadás, vagy rablási kísérlet esetén nehézzé teszik a zsákmány megszerzését, mert a bennük levő festékbomba elszínezi a bankjegyeket! |
A | B | C | D | E
| 3. Jelölje meg az alábbiak közül az igaz állításokat!
| A telephelyeken a pénzszállító táskák biztonsági berendezése bekapcsolt állapotban van.
| Az értékszállító jármű rekeszei megakadályozzák a táskák elmozdulását.
| Az értékszállító jármű elrablása esetén a benne levő pénzszállító táskák nem nyithatók ki a biztonsági berendezés aktiválódása nélkül.
| A pénzszállító táskákat a szállítási pontokon a szállító személyzet kezeli.
| 4. Jelölje meg az alábbiak közül az igaz állításokat!
| A pénzszállító táskák utcai szállítási idejében megkülönböztetnek budapesti és vidéki felhasználást.
| A pénzszállító táskák felügyelői a telephelyen veszély esetén kezelhetik a táskákat.
| A táskát szállító gépjármű személyzete kinyithatja a táskát.
| Az ügyfelek (banki alkalmazottak) kinyithatják a pénzszállító táskát.
| A táskák programozója minden esetben módosíthatja a táskák beállításait.